title: Yezh VO
text: Er yezhoniezh e vez implijet an termen yezh VO evit komz eus yezh ganti da frammadur kevreadurezhel diazez an urzh verb ("V") - renadenn ("O"), da lâret eo e teu ar verb dirak ar renadenn.
  
  Doareoù
  
  Tri doare ez eus:
  
   Yezhoù SVO, d.l.e. rener - verb - renadenn
   Yezhoù VOS, d.l.e. verb - renadenn - rener
   Yezhoù VSO, d.l.e. verb - rener - renadenn
  
  Renadur ar penn
  
  Dre vras e vez diorroet a-dehoù ar yezhoù VO, da lâret eo e vez lec'hiet penn e deroù ur rannfrazenn peurliesañ.
  
  Adstagennoù
  
  Er yezhoù VO e vez implijet araogennoù kalz aliesoc'h evit lerc'hennoù.
  
  Istor an termen
  
  Gant W. P. Lehmann e oa bet kinniget da gentañ kenstrollañ ar c'hwec'h isdoare e daou doare urzh-gerioù pennañ (yezhoù VO ha yezhoù OV) e diabarzh e framm teorikel anvet "Pennaenn Diazez al Lec'hiadur" (FPP: Fundamental Principle of Placement), oc'h arguzenniñ n'eo ket dre ret ar rener elfenn bennañ ur frazenn.
  
  Gwelit ivez:
  Yezh OV
  
  VO